Юмжаагийн Жавзан

Юмжаагийн Жавзан (1928 онд Увс аймгийн Давст сумын нутагт төрсөн)- БНМАУ-ын Ардын Боловсролын тэргүүний ажилтан, сурган хүмүүжүүлэгч, БНМАУ-ын удирдагч Юмжаагийн Цэдэнбалын эмэгтэй отгон дүү нь юм.

 Намтар 
Эцэг Юмжаа, эх Заяа нар нь 11 хүүхэд төрүүлсэн бөгөөд Ю.Цэдэнбал тав дахь хүүхэд нь байсан бол хамгийн отгон нь Ю.Жавзан юм. Айлын бага охин учраас эх нь их эрхлүүлдэг байсан гэдэг. 1940 онд эцэг нь нас бардаг жил Давст суманд дөнгөж нээгдсэн бага сургуульд элсэн орсон байна. 

1946 оны орчимд Улаанбаатар хотод шилжиж ирээд нэгдүгээр арван жилийн дунд сургуульд сурч, 1950 онд Монгол Улсын Их сургуулийн бэлтгэл анги нээгдэхэд орж төгссөн ажээ. 

МИУС-ийн Хими биологийн ангид сурч байгаад тэр үед их сургуулийн нэгдүгээр анги төгссөн хүмүүсийг хойшоо ЗХУ руу сургуульд явуулдаг байсны дагуу хойшоо сурахаар явжээ. 

Дээд сургуулиа төгсөөд БНМАУ-ын Ардын Гэгээрлийн яам, Боловсролын яаманд ажиллаж байгаад тэтгэвэртээ суусан ажээ.

 Гэр бүл 
Ө.Доржтой 1955 онд гэрлээд охин Д.Туяа, хүү Д.Баясгалан нарыг төрүүлжээ.

Ангилал:Монголчууд